**Kedves Végzős Hallgató!**

A záróvizsga időpontja: **2019. június 11-12.**

A záróvizsga pontos beosztása június elején kerül ki a honlapra:

<https://econ.unideb.hu/hu/node/205>

Kérjük, aki valamilyen okból mégsem tud részt venni a záróvizsgán, minél előbb jelezze a tanulmányi ügyintézőjének.

Tájékoztatjuk, hogy a záróvizsgát csak és kizárólag abban az esetben lehet megkezdeni, amennyiben a hallgatónak a Neptun rendszerben nincsen (lejárt befizetési határidejű) pénzügyi aktív tétele. Ebbe bele tartoznak a más kar, intézet által kiírt összegek is (lejárt kollégiumi díj is!). A következő helyen ellenőrizheti, hogy van-e tartozása: Pénzügyek/Befizetés/Minden félév/Aktív státuszúak/Listázás.

A tartozások rendezésének határideje: 2019. június 5. Amennyiben, ezen dátum után is szerepel aktív tétele a Neptun rendszerben, a záróvizsga jelentkezését töröljük, a záróvizsgán nem vehet részt!

Kérjük, hogy a Neptun rendszerben ellenőrizze le személyes adatainak, nyelvvizsgájának és elérhetőségeinek helyességét. Amennyiben rendelkezik az oklevél kiállításához szükséges nyelvvizsgával, de a Neptunban még nincs rögzítve, akkor az eredeti nyelvvizsga bizonyítványt és annak egy fénymásolatát hozza be a tanulmányi ügyintézőjéhez legkésőbb 2019. június 12-én 12.00 óráig.

A diplomaosztó ünnepségekre *2019. június 21-én, pénteken 13:00 órától, és ha a létszám szükségessé teszi, 16:00* *órától* kerül sor az Egyetem téren a Főépület Díszudvarában. Az, hogy ki melyik időpontban veszi majd át az oklevelét, a záróvizsga után derül ki, ahol a hallgatók **írásban nyilatkoznak a részvételi szándékukról**, illetve arról, hogy hozzájárulnak a nevük nyilvánosságra hozatalához a diplomaosztó szervezésével és lebonyolításával kapcsolatban. Az ünnepség pontos időpontjáról, a gyülekezés helyéről a későbbiekben adunk tájékoztatást. A diplomaosztón csak akkor vehet részt, ha a Képzési és Kimeneti Követelményekben foglaltakat a szakjára vonatkozóan teljesítette, azaz az oklevele kiállítható.

(https://econ.unideb.hu/hu/node/44)

Amennyiben a végzéshez szükséges nyelvvizsga megszerzése folyamatban van, a diplomaosztón való részvételhez a bizonyítványt legkésőbb 2019. június 12-én 12.00 óráig hozhatja be a Tanulmányi Osztályra (az eredeti nyelvvizsga bizonyítványt egy fénymásolattal együtt).

Sikeres záróvizsgáról, amennyiben szükséges, igazolást az alábbi elérhetőségen tud kérni (leghamarabb a záróvizsga után 2 nappal): [hszk@hszk.unideb.hu](mailto:hszk@hszk.unideb.hu)

Jó tanulást! Sikeres záróvizsgát kívánunk!

**GTK Tanulmányi Osztály**